डेढ़ हजार बेटियों को मिलेंगी भगवा साइकिलें
चंद्रशेखर शर्मा| गंगापुर सिटी
इसेसंयोग भी कहा जा सकता है लेकिन इसमें संयोग से ज्यादा राजनीति का रंग घुला लगता है। प्रदेश में बीजेपी का राज क्या आया अब तक बेटियों को काले रंग में मिलने वाली साइकिलों का चोला ही बदल गया, बहुत जल्द अब भगवा रंग का चोला ओढ़े साइकिलें बेटियों के हाथों में दिखेंगी। साइकिलों का रंग क्यों बदला गया है और रंग बदलने से क्या फायदा होगा, इसका किसी के पास कोई स्पष्ट जवाब नहीं है लेकिन अंदरखाने की बात हर कोई समझता है।
यह बात समझ से परे है कि राजनीति करने के तो मौके और जगहें बहुत थीं, बेटियों की साइकिलों पर राजनीति का रंग क्योंकर चढ़ाया गया। साइकिलों के बस टायर काले हैं (जाहिर है ये भगवा नहीं हो सकते) और रिम सफेद, बाकी पूरी साइकिल यानि चेसिस, मडगार्ड और चेन कवर से लेकर आगे लगने वाली डलिया तक भगवा है। बहरहाल इन साइकिलों को असेंबल करने का काम राउमावि के सी ब्लाक में तेजी से चल रहा है। बीकानेर शिक्षा विभाग के आदेश पर पंजाब के लुधियाना से शुक्रवार रात पंजाब स्थित साइकिल फैक्ट्री से ट्रकों के जरिए साइकिल ये पार्ट्स गंगापुर पहुंचे हैं।
बालिका शिक्षा को बढ़ावा देने की शुरू की योजना
बालिकाशिक्षा को बढ़ावा देने और सरकारी स्कूलों में नामांकन वृद्धि की मंशानुसार सरकार ने बालिकाओं को साइकिल वितरण योजना शुरू की थी। योजना के तहत गंगापुर नोडल के सरकारी विद्यालयों में अध्ययनरत कक्षा 9वीं की छात्राओं को साइकिल वितरित की जाएंगी। साइकिल वितरण के बाद बालिकाओं की घर से स्कूल की राह आसान होगी।
1100 साइकिलों के पार्ट्स आए, 400 शेष
राउमाविके प्रधानाचार्य महेन्द्र कुमार शर्मा ने बताया कि गंगापुर नोडल में 60 विद्यालयों की कक्षा 9वीं में अध्ययनरत 1500 बालिकाओं को साइकिलों का वितरण किया जाना है। अभी जो साइकिलों के पाटर््स आए हैं उन्हें असेंबल का काम किया जा रहा है। कम पड़ने पर शिक्षा विभाग की ओर से और भी साइकिल के पाटर््स आएंगे। एक सप्ताह में साइकिल एसेंबल का कार्य पूरा होने पर इन्हें गंगापुर नोडल के विभिन्न सरकारी विद्यालयों में बालिकाओं को वितरण के लिए साइकिल सुपुर्द कर दी जाएंगी।
रंगमें कोई राजनीति नहीं
^यहलोगों के देखने के नजरिए भर का फर्क है, साइकिलों के सामाजिक न्याय विभाग बजट देता है और शिक्षा विभाग इनका वितरण करता है। रंग में राजनीति जैसी कोई बात नहीं है, साइकिलें होती हैं, सभी रंगों की होती हैं, अगर भगवा रंग की साइकिल है भी तो क्या दिक्कत है। मानसिंहगुर्जर, विधायक, गंगापुर सिटी।
hin_Deva awa_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva